LidanRubinov/Halacha-QA huggingface dataset:
שאלה: לשון הרע: יש לי שאלה לגבי לשון הרע. אם אני יושבת בבית ובלי שום התרעה אחד מבני המשפחה מתחיל לפתוח בלשון הרע על מישהו מסויים שאני מכירה ואין לי זמן להגיב ולהתרחק לפני שומעת.וכבר שמעתי את דיבור לשון הרע זה נחשב שאני שותפה לעברה כי שמעתי לא? מה עושים במקרים כאלה שאנוסים, או בארוחה משפחתית או בחג שבני המשפחה החילונים מתחילים לדבר לשון הרע ואין אפשרות לברוח? ב.אם מדברים על צרה של מישהו לא בנוכחותו ומברכים אותו שיבריא או יצליח זה נחשב לשון הרע?
תשובה: ב"ה, אם יושבים ביחד ומשהו מתחיל לדבר לשון הרע, צריך לנסות להסיט את הדיון לכיוון אחר. אם לא מצליחים אז צריך לעזוב את המקום, ואם זה קשה, צריך להזהר : א. לא להאמין למה שאומרים ב.לא להביע הסכמה ג. אם אפשר אפילו להראות פנים שהדבר מנוגד לרצונך. אם מדברים בנחת ובחכמה וברגישות יכול אדם להגיע למצב כזה שלידו או בחברתו לא מדברים לשון הרע. אם שמעת פתאום לשון הרע לא עברת על איסור רק אסור להאמין לדברים הנאמרים. דני ארגמן
שאלה: בעז  ה: א. איפה אפשר לקבל (אם בכלל)רשימה של מוצרים שהבד"צים השונים נתנו עליהם כשרות -לא בטלפון?(עדה חרדית,הרב לנדא,הרב רובין וכו ). ב.מה לגבי שימורים או סלטים שההכשר לא מצוי על המוצר ממש אלא על העטיפה שלו.
תשובה: א. הבדצ"ים מוציאים חוברות מטעמם עם רשימות המפעלים העומדים תחת השגחתם, מומלץ לפנות לבד"ץ הרצוי ולבקש את החוברת. ב. שאלתך לא מובנת נא לשאול שנית בפירוט.
שאלה: פגם הברית: 1.למה לבנים אסור לפגום בברית אבל לבנות מעיקר הדין מותר? 2.האם כשבנות לא פוגמות בברית הן זוכות לגמול, למרות שלפי מה שהבנתי, מעיקר הדין מותר להן?
תשובה: אצל בנים נעשה מעשה במציאות - יש זרע שיוצא לבטלה, זו התקלה. אצל בנות אין משהו שיוצא לבטלה. בענייני גמול איננו יודעים מה בדיוק הגמול לכל מצווה שאדם עושה. מקובלים עלי דבריו של ריה"ל שהקב"ה יודע מעשי כל בריה ומעניק לכל אחד את הגמול הנכון לו. מקובלים עלי גם דבריו של הרמב"ם: "ושקול זה אינו לפי מנין הזכיות והעונות אלא לפי גודלם, יש זכות שהיא כנגד כמה עונות שנאמר יען נמצא בו דבר טוב, ויש עון שהוא כנגד כמה זכיות שנאמר וחוטא אחד יאבד טובה הרבה, ואין שוקלין אלא בדעתו של אל דעות והוא היודע היאך עורכין הזכיות כנגד העונות". רמב"ם הלכות תשובה פרק ג
שאלה: להתמודד עם בעיה רפואית: אני סובלת מבעיה רפואית הנקראת טינטון. זו מבעיה של זקנים ואני י אני רק בת 18 וצריכה להתמודד עם זה.זה משגע אותי ומקשה עלי לתפקד ולהיות אניי. אני מרגישה שאני בתוך נסיון ואני רוצה לדעת מה אוכל לקבל על עצמי כדי להיות בריאה.לא יודעת למה אבל אני מרגישה שאם אקבל על עצמי משהו שבעיה הזאת תעבור לי.מין תחושת בטן.אשמח לברכה לבריאות הנפש והגוף. זוהר בת חנה. ו בנוסף רציתי לציין שיצא לי לחלום כמה וכמה פעמים שאני ממש יורקת את השיינים שלי והכל מלא דם, זו סיטואציה מזעזעת לחלום עליה ואני יודעת שזה לא טוב לחלום על שיינים נןפלות.מה זה אומר?ושוב מנ אני יכולה לתקן בעצמי בעולם?
תשובה: תחילה נבקש מכל מי שקורא את הדברים שיתפלל לרפואת זהר בת חנה. עם ישראל עם מאמין. לכן אנחנו לא עושים  תנאים  עם הקב"ה, זה מתאים לנכרים. אנחנו נתקן את עצמנו ואת העולם אבל לא על תנאי שהקב"ה ימלא את תפילותינו. כל אדם בכל מצב צריך לפעול לתיקון עצמו ולתיקון עולם ככל יכולתו, בכשרונות שלו ובתנאים שהוא נמצא בהם. אני לא מציע לך לקבל דברים גדולים על עצמך מפני שזה יוצר מתח - את לא צריכה עכשיו מתחים נוספים. בכל מה שלמדתי מדברי הרב קוק זצ"ל ראוי שאדם יעשה את שליחותו בעולם בתחושה של נחת ושמחה ולא מתוך לחץ ודאגה. לכן תתבונני בעצמך, בכשרונותיך, ביכולותיך ובנטיותיך ותבדקי מה את יכולה לעשות לטובת אחרים (האחרים יכולים להיות גם אחים צעירים או מבוגרים, הורים או סבא וסבתא, חברים בקהילה וכד ) בדרך שמתאימה לך, בדרך שאת בנויה לה - זה התיקון שלך. הקבלה שלך תהיה בכך שבמעשים הללו תשתדלי להיות יותר רצינית ואכפתית. כל אדם חולה מצפה להחלמה מהירה ומלאה, אבל צריך לדעת שיש בעולם הרבה חולים שלא זוכים להחלמה מהירה ולא להחלמה מלאה. הקב"ה יודע אלו תנאים להעניק לכל אדם ואדם - יש מי שחייו קלים ופשוטים ויש מי שהחיים שלו קשים ומסובכים - אנחנו לא יכולים לבחור את תנאי החיים שלנו. אנחנו כן בוחרים כיצד נגיב על כך. לכן בענין הטינטון שאת סובלת ממנו. תעזרי בכל דרך שהרפואה יכולה לסייע לך. תעשי את כל הבדיקות שאפשר ותבקשי את הטיפולים הנדרשים. זו ההשתדלות הארצית שלך. כמובן יש גם השתדלות רוחנית-אמונית: "ותשובה ותפילה וצדקה מעבירין את רוע הגזרה": תשובה - דברים שאת יכולה להתחזק בהם. יותר כיבוד הורים, יותר עזרה לזולת, יותר תשומת לב שלא לכעוס או לא לדבר רכילות וכד, תפילה - שלך, ושל אחרים עליך. אפשר ללכת למקומות קדושים - הכתל, מערת המכפלה, קבר רחל וכד  אפשר להוסיף כמה פרקי תהילים בכל יום לתפילה שלך. הכל צריך להיות במידה, כך שלא יבלבל את החיים שלך ולא יכניס אותך למתחים נוספים. צדקה - לתת לפי יכולתך. ההלכה היא לתת מעשר כספים מההכנסות, אם יש לך הכנסות. אפשר להתיעץ עם רב שמכיר אותך. בכל מקרה אין לתת צדקה יותר מחמישית מההכנסות. את יכולה להתפלל לנסים אבל אסור לך לחיות בתחושה שהקב"ה חייב לעשות לך נס. לכן אל תחיי בהמתנה שהקב"ה יעשה לך נס ולפתע תחלימי. תנסי לקבל את הדין ברצון, להסכים עם המצב שלך, זה יחסוך לך הרבה כאב לב ועוגמת נפש. תחשבי כיצד את יכולה להמשיך את החיים, לגדול ולהתפתח, ללמוד ולבנות משפחה למרות כל מה שקשה לך. אל תחשבי שלא תוכלי להיות מאושרת כל עוד לא החלמת - להיפך תמצאי את הדרך להיות מאושרת למרות כל מה שקשה לך. באשר לחלום. הנושא נדון בתשובות רבות - אני מביא לך כאן קישור למספר תשובות שמבררות היטב את הענין. רפואה שלמה ומהירה, בשורות טובות, ישועות ונחמות, בעזרת ד.
שאלה: כבוד מי גובר: אנו נמצאים לקראת חתונה וב"ה נרגשים מאוד. לי ב"ה יש סבים וסבתות ולכלתי אין. הורי כלתי מתקשים לקבל את העובדה שבהזמנה נכתוב את סבי וסבתותי בטענה שזה לא יהיה יפה שרק לצד אחד יש. לדעתי זה יותר עמוק וקשה להם עם זה. וזה לגיטימי. אך אני בטוח שלסבים של זה יסב אושר עצום כשיראו את שמותיהם על ההזמנה. יש לציין שאני הראשון מהנכדים שמתחתן. כבוד מי גובר? הסבים או חמי וחמותי?
תשובה: על פי ההלכה אתם יכולים לעשות מה שאתם רואים לנכון. אבל כעצה טובה צריך לפטור את הנושא בדו שיח. אני מבין ממך שהורי כלתך הביעו את ההתנגדות שלהם בקול רם, וכיון שעליך לכבד אותם, נראה שכדאי לפנות לסבים ולסבתות להסביר להם את רגישות העניין מצד משפחת כלתך ולוותר על רישום שמות הסבים והסבתות. אבל כאמור לעיל, עליכם להסכים ביניכם על משהו ולפעול כזוג יחד. ברכה והצלחה. ירון דוראני.
שאלה: עלי בודק: גונבה שמועה לאזנינו שכושרות בדקו את עלי בודק ומצאו ריבוע חרקים וזבובונים. אנחנו קונים אותם בלבד בגלל הכשרות ובגלל מיעוט הריסוס וכמונו רבים רבים- האם זה נכון? אם כן- נוכל לפרסם זאת בשמכם?
תשובה: בדקנו קרוב ל 20 חברות והעברנו את התוצאות לנותני ההכשר. מי שנמצא תקין מבחינת החרקים והריסוסים פורסם תחת המומלצים שלנו באתר.
שאלה: כשרות גבינת סויה: ברצוני לשאול לגבי כשרות גבינת סויה של "טופוטי" - ממרח על בסיס סויה שהיבואן שלו הוא מילקו תעשיות בע"מ ומיוצר בארה"ב. יש לציין שאנחנו מקפידים לצרוך מוצרים בכשרות מהודרת בלבד. על המוצר הזה יש כשרות בצורת האות "כ" עם האות הלועזית K בתוכה. שאלתי, האם אנחנו יכולים לסמוך על מוצר זה כמוצר ברמת כשרות של מהדרין? ובשורות טובות, יפעת יאמין
תשובה: לצערנו הרה"ר לא מציינת על מוצרים שהיא נותנת להם אישור את רמת הכשרות של המוצר. אמנם זה כן כתוב ע"ג התעודת הכשר שהרבנות נותנת ליבואן. יש שתי דרכים לברר מה כתוב בתעודה או לבקש מהיבואן לראות את תעודה על ידי כך שהוא ישלח אותה בפקס או במייל או להתקשר למחלקת היבוא של הרה"ר025313131 כדי לברר מה רמת הכשרות
שאלה: לשון הרע על פוליטיקאים ואנשי ציבור: רציתי לשאול אם דין איסור לשון הרע תקף גם על פוליטיקאים ואנשי ציבור?כלומר כשאני צופה בתכנית ריאלטי עם חברות מותר לי להביע את דעתי האישית על כל מתמודד בפניהן?(כמו הוא נחמד היא רעה הוא אידיוט היא מעצבנת וכולי.)ובכלל על אנשי ציבור למשל אצלנו לפעמים בארוחות ערב משפחתיות ההורים שלי מדברים על כל מיני פוליטיקאים ויצא לי לשמוע את אבא שלי אומר לפעמים זה מושחת זה גנב זה לא ר וכאלו האם הוא עובר בכך על איסור לשון הרע?בכך שהוא מותח ביקורת על פוליטיקאים מסוימים בקול?ודבר אחרון כשאני הולכת עם חברה ברחוב ועובר אדם שאנחנו לא מכירות מותר לי לומר לה שאני חושבת שאותו אדם מוזר או שהחולצה שלו מצחיקה או שהנעליים שלו מכוערות.?כי אנחנו הרי לא מכירות אתו וזה לא ישאיר לנו עליו רושם
תשובה: השאלה הזו היא מהשאלות המורכבות ביותר הקיימות בהלכות לשון הרע. שכן, מצד אחד עומדים איסורים חמורים מאוד של הלבנת פנים, של לשון הרע, ולמעלה מכך   יש לזכור כי לפחות לגבי מנהיגים התורה ציוותה ביחס מיוחד אליהם, "ונשיא בעמך לא תאר". מאידך גיסא, יש צורך בביקורת ציבורית, בדיון וכדו, ולא זו בלבד אלא שבעצם ההליכה שלהם לחיים הציבוריים הם קראו למעשה לציבור לנתח, להגיב, לתמוך, לבקר וכדו  במעשיהם. רקע להתלבטות ההלכתית הזו ניתן לקרוא ב: כפי שכתבתי במאמר הנ"ל, הדרך הנכונה מבחינה הלכתית היא זו: בשל העובדה שמדובר בחיים ציבוריים   בין אם מדובר ב"כוכבים" ובין אם מדובר בפוליטיקאים - מותר לדון על מעשיהם, לבקר אותם, לנתח אותם וכדו. אולם היתר זה בשום פנים ואופן אינו משוחרר מהעקרונות הנמצאים בכללים המיוחדים של החפץ חיים בספרו. לאמור: הדיון חייב להיות ענייני  הוא חייב להקפיד על אבחנה בין עובדות ובין פרשנות  הוא צריך להיות מכוון למשהו, ולא לרוע סתם  צריך לדבר רק על דברים שיודעים, ולא על דברים שלא יודעים  וכדו. כשהולכים בדרך הזו הולכים בדרכה של תורה.
שאלה: בעז  ה: מחילה על הניסוח הלא ברור, קראתי שהכשר צריך להיות על גב המוצר עצמו ולא על מדבקות וכו השאלה היא מה בנוגע לשימורים או לסלטים (בקופסאות פלסטיק) שמה ההכשר לא תמיד על המוצר עצמו אלא על העטיפה שמסביב לפח השימורים או לקופסא?
תשובה: הכוונה של "מדביקה" היא למשהו חיצוני ולא חלק מהאריזה המקורית. בדרך כלל מדובר על מוצר מחו"ל שכל הכיתוב הוא בלעז ויש ע"ג מדביקה בעברית.
שאלה: חומש שנקנה בזמן גזל:! לפני כשנה בערך קניתי חומש עם פרושים ומאז אני לומד ממנו ונהנה מאוד. לאחרונה עלה בדעתי שיכול להיות שקניתי אותו בזמן עבודתי (אני טכנאי שכיר, ובין לקוח ללקוח אני לפעמים עושה סידורים). עקב הזמן שעבר אני לא ממש זוכר מתי קניתי אותו אבל בהחלט יכול להיות שקניתי אותו בזמן העבודה, וזה זמן גזל! אני מרגיש קצת מתוסכל, ומרגיש שכל הלימוד שלמדתי בו במשך השנה, על אף שהיה מהנה, לא ייחשב לי בגלל שהחומש נקנה בזמן גזל. האם אכן כך הדבר? ואם כן, מה עלי לעשות? לקנות חומש חדש? או אולי "להכשיר" את הקיים איכשהו? או שאולי אני יכול להמשיך ללמוד ממנו והדבר "יחשב" לי? מראש-
תשובה: יישר כוח על הרגישות הרבה. ואכן, ההלכה מאוד מקפידה על מחויבות של שכיר לאדם המשלם את משכורתו, ומתירה אפילו לקרוא קריאת שמע בראש האילן, כדי שלא לבזבז את זמנו של השוכר. אולם, במקרה בו אתה מדבר יש הרבה צדדים להתיר את הלימוד בחומש: בין בהנחה שהשוכר אותך היה מסכים לדבר כזה  בין בשל העובדה שהחומש לא נאסר גם אם הוא נקנה שלא כדין, ועוד. על כן, המשך ללמוד בחומש, ואתה עושה מעשה נכון. ומן הצד השני, הפוך את האירוע הזה לתהליך תיקון, וקבל על עצמך הקפדת יתר בעבודה על זמנו של השוכר, וכך תהפוך תקלה לתיקון. ויישר כוח
שאלה: עצים בהלכה: למה יש כל כך דינים והלכות לגבי עצים ופירות? למה יש דינים בענייני כריתה או עקירה של עצים?מה כל כך מיוחד בעצים שנותן להם כל כך הרבה הלכות.
תשובה: יש לכך שתי סיבות עיקריות (כנראה): א. הצומח הוא אבר חיוני בעולם, וכגודל משקלו בעולם - כך מצוותיו. ב. עולמו של האדם המקראי הוא עולם החקלאות. הוא נפגש בצומח כל הזמן, וזו פרנסתו העיקרית. על כן, המקום שבו הוא מקדש את המגע עם העולם הוא הצומח.
שאלה: תתוקף" של ברכות וימי בין המצרים: רציתי לשאול על "תוקף" של ברכות הנהנין ואני מסביר: 1. כמה זמן ניתן לברך ברכה אחרונה מהרגע שסיימתי לאכול? האם יש חילוק בין ברכת המזון למעין שלוש לבורא נפשות? 2. כמה זמן ניתן להמתין בין "ביס" ל"ביס" או בין "שלוק" ל"שלוק" מבלי שאצטרך לברך שנית? כלומר אם אני שותה מים, כמה זמן לאחר שאני מסיים לשתות את המים אני יכול להמשיך לאכול ולשתות דברים שברכתם שהכל מבלי לברך שנית? אם הזמן הזה עבר, האם עליי לברך ברכה אחרונה ואז לחזור ולברך ברכה ראשונה או שלברך שוב ברכה ראשונה מבלי לברך ברכה אחרונה? לגבי בין המצרים: 1. הבנתי שעד ראש חודש אב מותר לשמוע שירים ווקאלים, עכשיו יש להקה יהודית ממש מוצלחת שעושה "ביטבוקס" שזה יצירת מנגינה בעזרת הפה בלבד, הם עושים את זה ממש טוב וזה ממש נשמע כמו מנגינה רגילה, האם ניתן לשמוע את השירים האלו עד ראש חודש אב? האם יש הגבלה על סוג השירים(שמחים, רגילים, עצובים) במקרה של שירים ווקאלים? מראש :)
תשובה: 1. לכתחילה יש לברך ברכת המזון לאחר אכילת לחם עד 72 דקות. בדיעבד כל זמן ששבע מאותה אכילה יכול לברך. אין חילוק בין ברכת המזון לברכות אחרונות אחרות. שולחן ערוך אורח חיים סימן קפד,ה. 2. כל עוד יש רצף ואין הפסק בזמן של 72 דקות או הפסק במקום, ניתן לאכול בהמשך אחד. אם היה הפסק מוחלט צריך לברך ברכה אחרונה על האוכל הקודם ולשוב ולברך ברכה ראשונה על האוכל הבא שו"ע או"ח קע"ח א. 3. לגבי מוזיקה ווקאלית נראה שאם מדובר במוסיקת קודש שמסייעת לעבודת ה  ולשמחת האדם מותר, ויש מקילים לשמוע גם לאחר ראש חודש אם מדובר במוסיקה שמעוררת געגועים וקרבת ה  ואין בה עליזות יתר. ברכה והצלחה. ירון דוראני.
שאלה: קעקועים: י. אני רוצה לעשות קעקוע. אבל קודם אני רוצה לדעת אם יש איסור על זה בתורה. ועד כמה יהיה חמור אם יעשה את הקעקוע. ה
תשובה: על פי התורה אסור לעשות קעקוע!
שאלה: הסבר על פסוק: וכל פטר חמר תפדה בשה ואם לא תפדה וערפתו וכל בכור אדם בבניך תפדה. האם עושים את הדבר הזה גם היום? ולא הבנתי את המשך הפסוק, "ואם לא תפדה וערפתו וכל בכור אדם בבניך תפדה" אפשר הסבר? כבוד הרב!
תשובה: עקרונית חייבים בכך גם היום. אולם לא עושים את זה, אלא מוכרים חלק מהאמא לגוי, ואז הוולד שנולד הוא וולד של שותפים שאחד מהם גוי, ולא חייבים לפדות אותו. לעומת זאת, בכור אדם פודים לאחר 31 יום מהלידה.
שאלה: שיבה למצרים: הרב, האם הפסוק הזה התקיים בהסיטוריה? אם לא מדוע? האם עתיד להתקיים? והשיבך ה מצרים באניות בדרך אשר אמרתי לך לא תסיף עוד לראתה והתמכרתם שם לאיביך לעבדים ולשפחות ואין קנה
תשובה: אני לא יודע אם אפשר לקרוא את ההיסטוריה "אחד לאחד". הקב"ה אכן השיב אותנו לכל העולם כולו, כאשר הוא הפיץ אותנו. אפשר שלזה כיוון הפסוק. כלומר: אפשר שמדובר במצרים במשמעות הרעיונית - להשיב אותנו להיות עם עבדים, ואנחנו שבנו לא פעם אחת להיות עם עבדים  אפשר שהכוונה היא למצרים ממש, ובין השאר גלינו גם למצרים.
שאלה: לצערי יש אנשים שלפעמים בגללם בא לי להוריד את הכיפה: אני חובש כיפה. ויש בעיה שמאוד מציקה וזה שחלק מאוד קטן שקורה לעצמו יהודי יענו, אני מדבר על ערסים, עבריינים שמופעים בבתי המשפט עם כיפה, זה מוציא אותי מדעתי שאני רואה רוצח שגנב להורים שלו כסף ורצח אותם בדם קר מתחזק ונהפך לדתי, נמאס לי מערסים ששמים כיפות תוך כדיי שגונבים! במצלמת אבטחה שלי ראיתי ערס גונב לי דלק מהאופנוע. פשוט עצוב לי הדברים האלה, אין בינהם קשר ליהדות אני בטוח שכבוד הרב יודע על מי אני מדבר אני מדבר על הערסים, אלה ששמים כיפות תוך כדיי שמתנהגים ההפך הגמור ממה שצריך להתנהג ביהדות בין אם לדקור במועדנים ועד גניבות ואף רצח. איך אני יכול להתגבר על זה שאני רואה את זה? זה מוציא אותי מדעתי.
תשובה: יש להתנהל בנחת ובמילים עדינות המתאימות לבן תורה. לא כל אדם חובש כיפה הוא אדם ירא שמים, תמיד כך היה ותמיד כך יהיה, והדבר דורש מאיתנו תוספת חיזוק בהארת התורה והמוסר בעולם, שמעט מהאור דוחה הרבה מן החושך.
שאלה: שם לבת בהריון ראשון: אני בהריון ראשון עם בת. יש לי שני שמות בראש שאני מאוד אוהבת אך עם אחד אני מתלבטת. השמות הם דרור וגילי. אני מתלבטת עם דרור כי הוא מקובל כשם של בנים למרות שזוהי ציפור. מה דעתך על השמות ומי מהם טוב יותר לבת? אודה לתשובתך. יום טוב.
תשובה: בשעה טובה. השם דרור הוא גברי, ולכן אין לקרוא לו לבת משום דרכי האמורי. השם גילי הוא עברי ונשי ועם משמעות טובה. בהצלחה
שאלה: תיקון למפרע: אם כל החיים לא שמרתי והחלטתי לשמור מהיום ושומר את כל השבתות יצא ששמרתי בסופו של דבר את כל השבתות בחיים?
תשובה: העבירות נמחקות, ובלבד שחזרת בתשובה על העבר כראוי. ואם גם זכית לתשובה עליונה של עמקות הנפש והתודעה, אזי השבתות נחשבות גם לזכויות.
שאלה: שיער: לך הרב יש משהו שמטריד אותי מאוד יש לי בעיה של נשירת שיער גנטית וזה התחיל לי כבר מעכשיו מגיל צעיר אני בת 20 יש לי מישו ואני חוזרת בתשובה אני מאמינה שההצעת נישואים קרובה ממש טוב לנו ביחד וכל פעם שאני ניזכרת בנשירה אני פתאם כועסת מוטרדת וניפרדת ממנו מכאב של פחד שלאחר הנישואים כבר הקרקרפת בשיער תתחיל להראות ואז בעלי יפסיק לאהוב אותי וירד לו ממני. מה אני יכולה לעשות במצב כזה מה? באלי למות בבקשה עזור לי
תשובה: ב"ה, צריך להשתחרר המהחשבה שבן זוגך אוהב אותך רק בגלל המראה החיצוני או השיער, ואם זה יפגע כבר לא יהיה לו את מי לאהוב, המראה החיצוני מוסיף לקשר אבל הוא לא תנאי הכרחי. וכי אישה מבוגרת או זקנה כבר אין לה בעל אוהב? דני ארגמן
שאלה: טיסה לחו"ל בשבת של מדריך הצופים: שמי אמיר, אני בן 26, גדלתי בבית מסורתי, לאחרונה התחלתי להתחזק, ולהניח תפילין כל יום. ברצוני להתחיל לשמור שבת. בעקבות היותי מדריך בתנועת הנוער "הצופים" הרבה שנים, התנדבתי לטוס עם החניכים לחו"ל. הטיסה נקבעה לפני חודשיים ותאריך הטיסה יוצא ביום שבת בחמש בבוקר. לפני ההתחזקות לא ייחסתי לתאריך חשיבות ועכשיו זה קצת מפריע לי אך אינני יכול לבטל או לדחות את התאריך. האם יש משהו שאני יכול לעשות מבחינה הלכתית?
תשובה: אל תטוס בשבת, למרות הצורך הגדול שבכך. טוס בטיסה נפרדת מהם לאחר מוצ"ש. חזק ואמץ בשמירת השבת
שאלה: אירוע בימים הראשונים של אב: אני מגיע ממשפחה חילונית ולאחרונה אני בתהליכי התחזקות. אחותי קבעה מסיבה לכבוד הולדת בנה הבכור (הברית התקיימה כבר כהלכה) בתאריך ה באב ללא ידיעה על הבעיתיות בתאריך. הסבתי את תשומת ליבה לנושא אך היא אינה מעוניינת לשנות את התאריך מכיוון שכבר שלחה הזמנות ואין לא מזומנים דתיים מלבד ההורים של אשתי. מה עלי לעשות, אני מעוניין לצער אותה אך מצד שני לא רוצה לחגוג בתאריך.
תשובה: קשה למצוא דרך להקל. האמת היא שגם על אחותך אני מתפלא - בלי קשר לדת, הרי זה שבוע שבו זוכרים את החורבן והגלות של עמ"י - כיצד אפשר לחגוג ולשמוח בשבוע כזה? למעשה אני מציע, כדי לכבד את אחותך, תבוא למקום ל- 5 דקות בלבד. תכנס, תתנצל על כך שבימים אלו אינך יכול להשתתף בארועים שמחים. תברך אותם, ותשוב לביתך. אם אתה מתכוון לתת מתנה - תביא אותה לפני ר"ח אב.
שאלה: שמירת נגיעה: רציתי לברר האם שמירת נגיעה הייתה מקובלת לאורך כל ההיסטוריה היהודית. כאשר אני קוראת סיפורים מהגמרא אני מגלה שהרבנים הגדולים לא שמרו נגיעה, כמו למשל הסיפור ממסכת סנהדרין על ינאי שרכב על אשה לשוק. דבורה.
תשובה: תמיד שמרו נגיעה, אלא שהיתה מחלוקת מהי הנגיעה האסורה- של חיבה או גם שאינה של חיבה. ועוד, שמה שהותר לגדולי הדור החסידים שמשלו ביצרם ודימו את האשה על כתפיהם לקרש או אווז, אסור לנו. למעשה הוכרע שגם נגיעה שאינה של חיבה אסורה כיום, ורק במקומות מאד יוצאי דופן יש שהקלו, באופן שאי אפשר להמנע מכך והנגיעה אינה של חיבה.
שאלה: צרירות דם: אני מבקש לשאול למען הסדר הטוב ומכיוון שהמאמרים שבאתר לא מספיקים להבנה וטיפול בבעיה. 1. עוף בהכשר "מהדרין רבנות" שנמצא בירך כתם אדמדם-סגלגל האם נחשב צרירות דם שיש לחתוך או שמא העוף טרף עקב בעיה בצומת הגידים? האם ניתן לפתוח את המקום ולבדוק את הגידים בעצמינו? 2. בחזה העוף נמצאים לעיתים כתמים סגלגלים- אדמדמים- האם נחשב צרירות דם ויש לחתוך את המקום? לפעמים בחזה נמצא אף נימת -דם בודדת, מה דינו? אני שואל ממקום שאין מומחה שאוכל להראות לו את העופות ועל כן אשמח להוראה הלכה למעשה. יישר כח על פעלכם ו
תשובה: ניתן ללמוד את העיקרון אבל כדי להורות למעשה צריך שימוש אצל תלמיד חכם הבקי בנושא זה. העקרונות כתובים בשו"ע יור"ד: סימן סה: חוטין האסורים משום דם ומשום חלב ודיני ג"ה סעיף א יש חוטים שאסורים משום דם שבהם, כגון: חוטין שביד, ושבכתף ושבלחי התחתון שבצד הלשון מכאן ומכאן ובלשון ובצואר וחוטי הלב וחוטי העוקץ וחוטי הדקין, שהם בתוך שומן הדקין כמו בית עכביש מסובכין זה בזה. הגה: ונוהגין להסיר ג"כ ג  חוטי אורך אצל החזה מבפנים (א"ו הארוך) וכן נוטלין חוטין אחורי האזנים (סדר הניקור וארוך) ואינו אלא חומרא בעלמא (ד"ע). וקרום שעל המוח שבקדקד וקרום שעל הביצים. ומליחה לא מהני בהו, אם לא שיחתכם תחלה (וחתוך לתחת) (ר"ן בשם הראב"ד ורשב"א בת"ה וטור סי  ס"ו בשם יש גאונים). ואח"כ ימלחם. והני מילי לבשלם בקדרה, אבל לצלי אינם צריכים לא חתיכה ולא מליחה, משום דנורא מישאב שאיב (פי  שאיבה) ויש מי שאומר דדוקא כשפני החוטין על פני האש, אבל אם הם מובלעים בתוך הבשר אין האש שואב אלא אם כן יחתכם (רשב"א וע"ל סימן ס"ז בב"י). הגה: ואם לא נטלן ובשלם בלא חתיכה צריך ששים נגד כל החוטין (רשב"א) ובצלי סגי בקליפה (הג  אשיר"י והגהות ש"ד בשם מהרא"י סי  ל"ג) (ועיין לעיל סימן כ"ב). סימן סז: כמה דברים האסורים משום דם סעיף ד נצרר הדם מחמת מכה, אסור לבשלו עד שיחתוך המקום וימלחנו יפה, אבל מותר לצלותו בין בשפוד בין על גבי גחלים, אפילו בלא חיתוך ומליחה. הגה: וי"א דמשום זה יש להחמיר לקלף בית השחיטה או לחתוך באותו בשר קודם מליחה, הואיל ונצרר שם הדם בשעת שחיטה (ארוך כלל א  וכל בו).
שאלה: צום לאחר ניתוח: לפני שבוע וחצי עברתי ניתוח להסרת התוספתן. כעת אני עדיין חלשה, אוכלת מעט ובעיקר דברים רכים ולא יכולה לעשות מאמץ פיזי. האם אני צריכה לצום בי ז בתמוז (שבועיים ויומיים לאחר הניתוח)? מראש.
תשובה: לך חכמים תקנו את צום יז בתמוז לאנשים בריאים אינך צריכה לצום רפואה שלימה דוד לוי 098987548
שאלה: תרומת איברים: הי ברצוני לדעת האם יש חילוקי דיעות בנוגע להלכה לתרומת איברים לאחר המוות, לדוגמת אירגון "אדי" אני מבינה שהרבנות הראשית התירה. אך האם מותר בכל מצב לתרום? האם יש רבנים שדעתם מנוגדת והם פוסקים אחרת?
תשובה: לך ותהיי בריאה, אם שאלתך מעשית - אני ממליץ לחתום על הכרטיס ולהפקיד אותו בידי קרוב משפחה נאמן ולא לתת אותו לארגון. כמו כן להוסיף שהכל יעשה בנוכחות רב שהוסמך לענין. אם שאלתך לימודית - בשיעור של שעתיים אני מסוגל להציג את דעתי הברורה לאחר שלמדתי את הנושא. לפרטים קצרים נוספים ניתן להתקשר 098987548 דוד לוי
שאלה: זילוף בשבת: לכבוד הרב האם מותר להכין מלפני שבת קרם קצפת בשקית זילוף עם צנתר שיוצר צורה, ולהזליף בשבת על עוגה (נוצרות צורות של פרחים) ב מראש
תשובה: יש אחרונים שהקלו בזה, אך לענ"ד אסור מדרבנן
שאלה: חתונה: לרב בשעה טובה אנחנו מתחתנים. בעלי (לעתיד) כרגע בצבא, משתחרר בעוד כחודשיים לתקופה של כמה חודשים בודדים בישיבה ואז חוזר לשירות צבאי למשך שנה וחצי- שנתיים. האם במשך הזמן הזה ניתן לקחת גלולות למניעת הריון? רופאת הנשים אמרה לי שאני צריכה לקבל היתר מרב. האם זה אפשרי? ואם כן, ממי ניתן לבקש?
תשובה: וברכת ד  יש לגשת לרב שמכיר אתכם (אותך ואותו) שהוא ישמע את השיקולים לכאן ולכאן, וביחד לטכס עצה. ברור שלכתחילה אין לקחת כדורים, אבל יש פעמים שאפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלום על מוות: לכבוד הרב אני נשואה פלוס 3 בנות קטנות ובהריון רביעי, ביום שני השבוע חלמתי חלום שבעלי קם באמצע הלילה והורג את 2 הבנות הגדולות ואני מצליחה לברוח עם התינוקת התעוררתי כולי בהסטריה ובוכה.בלילה של יום שלישי השבוע חלמתי עוד פעם שהפעם אח שלי הנשוי מת ולאשתו ולי נורא קשה להתמודד התעוררתי בבכי ולא הצלחתי להרגע עד הבוקר במשך שעתיים וחצי בכיתי.אני לא יודעת מה לעשות, זה אומר משהו? או שזה סתם ולא להתיחס לזה.
תשובה: יש היום בחדשות כל כך הרבה תיאורים של אלימות, גם אלימות כלפי ילדים ואפילו של הורים נגד ילדיהם. בהחלט יכול להיות שההריון מעורר בך הרבה מאוד רגישות של אמא שחוששת שמא תאונה רעה לצאציה והחשש הזה מתבטא בחלום שלך בציורים שונים. אני הייתי מיחס זאת לרגישות המיוחדת שיש לך בתקופת ההריון ולא יותר. עייני בתשובה ארוכה ומפורטת של הרב אבינר בנושא של חלומות ושאין להתרגש מהם. בסוף התשובה הוא מציע, למי שבכל זאת מודאג, לומר רבונו של עולם בברכת כהנים או לעשות הטבת חלום ולתת צדקה. לכן אם בכל זאת קשה לך להרגע את יכולה לפעול לפי עצותיו. מאחל לך לידה קלה ולאחריה החלמה קלה ומלאה וצאצא בריא ושלם בעזרת ד.
שאלה: אישה אסורה: אישה בהליכי גירושין חיה כפרודה מבעלה שמסרב לתת לה גט הבעל והאישה לא חיים יחד וזה ידוע ברבנות הבעל אמר שיתן גט וביום הגיטין סרב בתאריך נוסף לדיון התחייב הבעל וחתם מול הדיין שיתן גט במהלך זמן זה הכירה האישה גבר ושניהם התאהבו וקיימו יחסי אישות האם האישה תיהיה אסורה על גבר זה שוב האישה נשואה על הנייר כי כך בעלה החליט לאמלל אותה הבעל לא פירנס את אישתו מעל שנה למרות שעבד ולא הביא שקל הביתה לכן האישה החליטה להפרד ממנו. מה ניתן לעשות כדי שהאישה והגבר כן יוכלו להתאחד אחרי הגירושין הגבר לא ידוע לאף אחד אך הגבר שומר מצוות ומתייסר על כך האם קיימת דרך לכפר על כך במידה והאישה נחשבת לאסורה עליו ב מראש התשובה דחופה
תשובה: וברכת ד  האשה היא עדיין אשת איש לצערנו, הם צריכים ללחוץ להשלים את ההליך במהירות האפשרית, כדאי אולי לקחת טו"ר או עו"ד שיביא את הפרשה לסיום. לגבי האיש שאלות של תשובה קשה להעביר באינטרנט מכיוון שצריך לדעת את האיש ומעשיו וכן בריאותו ויכולתו לעשות תשובה. בכל אופן לפני שנכנסים לפרטי התשובה, יש ללמוד את האיסורים של אשת איש, כמבואר ברמב"ם, ובכך להכיר את החטא, להצטער ולהתוודות וקבלה לעתיד. את פרטי התשובה יש להניח שרב מקומי או מי שמכיר את האיש יסביר לו לפי היכולת שבידו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שחיטה: חברה שלי שהיא לא דתייה במיוחד וצמחונית טוענת ששחיטה כשרה היא השחיטה הכי לא הומנית שיש, מכיוון ששוחטים את החיות כשהם במצב עירני לגמרי והחיה לא מתה במקום אלא מפרפרת וסובלת איזה 20 דקות עד שהיא באמת מתה. אני כדתייה ואחת שאוכלת רק כשר לא יודעת מה לענות לה מתוך חוסר יידע בנושא. הרי הדת אמורה תמיד להצטייר כדבר טוב ופה יש האם באמת החיה סובלת? או האם ברגע השחיטה יש ישר ניתוק בין המח לגוף כך שהפרפורים זה עיוות של הגוף לאחר המוות?
תשובה: וברכת ד  השחיטה היהודית היא אחת המהירות, יש ניתון בצוואר בשני סימנים (קנה, וושט), ובכך אין הספקת חמצן לגוף וממילא המוות מידי, פרפורים אם עצבוניים ולא סימני חיים. יש הרבה בע"ח שהעצבים עוד עובדים, אבל משעה שאין קשר בין הלב והמוח אין שום רגשות וכאבים וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מסעדות: מהי רמת הכשרות של המסעדה טנדוקה ביוקנעם
תשובה: איננו מחזיקים מידע על כלל המסעדות בארץ. מומלץ להתקשר למסעדה ולשוחח עם המשגיח מצ"ב דף שאלות שיוכל לסייע.
שאלה: כשרות בדגים ופירות יער: 2 שאלות: א.איך בודקים פירות יער. תולעים? האם יש צורך גם לבדוק באותה דרך גם פירות יער קפואים ( בהנחה שהם עם כשרות גם של הרבנות הראשית)? ב. לגבי דגים-אילו דגים נחשבים בחזקת נקיים ולא צריכים בדיקה או לחלופין מספיקה שטיפה בלי בדיקה בעין- אני מפחדת לא לראות או לא לדעת שמדובר בתולעים??
תשובה: וברכת ד  א. פירות יער זה שם כולל. אם כוונתך לפטל או אסנה. הם קשים בבדיקה. יש לנקות בהשריה ושטיפה את הפרי, כדאי לערבב את הפירות בתוך המים. להוציא את הפירות, להתסכל היטב מבחינה חיצונית ובין הגרגירים. כמו כן לפתוח ולראות שאין בחלקים הפנימיים. ב. דגים יש רשימות באנטרנט, אין טעם להעתיק רשימות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שירים: האם מותר רק לשמוע שירים בלי להסתכל על הקליפים תמונות שלהם כי הם לא צנועים?
תשובה: מה השיקולים לכאן ולכאן?
שאלה: עבודה במקום שפתוח בשבת: רציתי לשאול אם מותר לעבוד במקום שפתוח בשבת,יש לציין שאני לא אוכל שם בכלל,כמובן שאני לא עובד בשבת,אני אדם מסורתי אך לא חובש כיפה.עכשיו בד"כ זה יכול להיות חילול השם בגלל שאם הייתי חובש כיפה אז אומרים "מה בן אדם חובש כיפה עובד במקום בלי תעודת כשרות?",אבל בגלל שאני לא חובש כיפה אף אחד לא יודע.אני מאוד צריך את הכסף זה יקל מאוד על ההורים שלי מבחינה כספית. מראש
תשובה: אני מבין מדבריך שהשאלה נוגעת לעבודה ביום חול במקום שפתוח בשבת. אין לאסור את הדבר. נכון שזה רחוק מלהיות אידיאלי, אולם אין להחמיר בענייני פרנסה עד כדי הימנעות מעבודה שם.